### 3. Magas szintű tesztlefedettség értékelése

#### Szolgáltatáselem célja

A szolgáltatás célja a fejlesztő szervezet tesztjeinek, tesztelési tervének, teszteseteinek, a tesztesetek teszttervezési technikájának értékelése, illetve a tesztjegyzőkönyvek és a kimeneti feltételek értékelése szakmai szempontból.

#### Mi nem célja a szolgáltatáselemnek?

A szolgáltatásnak nem célja a megtervezett és átadott teszteken kívül további tesztesetek elkészítése, fejlesztő szervezet által megtervezett tesztek futtatása, illetve sikertelen tesztek esetén a sikertelenség okának értékelése.

#### Értékelés kimenetelei

Az magas szintű tesztlefedettség értékelését a teljes szoftvertermék kapcsán el kell végezni. Az elvárásokat a Termékkövetelmények tartalmazzák.

#### Lehetséges kimenetek

**Megfelelt**

Az értékelés elvégezhető volt. A tesztelés során előálló dokumentumok tartalmi elemei és a tesztelési eredmények megfeleltek a Termékkövetelményekben meghatározott elvárásoknak.

**Nem felelt meg**

Az értékelés elvégezhető volt. A tesztelés során előálló dokumentumok tartalmi elemei és/vagy a tesztelés eredményei nem feleltek meg a Termékkövetelményekben meghatározott elvárásoknak.

#### Értékelési jelentés

Az értékelés eredményterméke a szoftvertermékhez kapcsolódó fejlesztési (tesztelési) dokumentáció megfelelőségi jelentése (Értékelési jelentés).

Az Értékelési jelentés rögzíti, hogy az értékelt szoftvertermékéhez kapcsolódó fejlesztési (tesztelési) dokumentáció megfelelt-e. A jelentés szövegesen is értékeli a dokumentációval szemben támasztott követelményeknek való megfelelést, illetve részletesen leírja a feltárt eltéréseket.

**Az értékelési jelentés az alábbiakat tartalmazza:**

* Vezetői összefoglaló
* Összesített értékelés és szakaszokra lebontott értékelés
* Értékelési jegyzőkönyv a teszttervezési szakasz dokumentumainak értékelésről (tartalmazza a tesztspecifikáció teszteseteinek értékelését)
* Értékelési jegyzőkönyv a tesztfuttatási szakasz dokumentumainak értékeléséről (tartalmazza a tesztterv és a tesztjegyzőkönyvek elemeinek értékelését)

Termékkövetelmények

Az alábbi követelményeket a fejlesztő szervezet által átadott, a teszttervezés és a tesztfuttatás során keletkezett tesztelési dokumentációkra kell értelmezni.

| **Követelmény azonosítója** | **Követelmény megnevezése** | **Követelmény leírása** |
| --- | --- | --- |
| MT-T-01 | Lefedettségi követelmény | A szoftvertermék értékelése során a követelményspecifikációban szereplő összes követelményt megfeleltették egy vagy több futtatott tesztesethez. |
| MT-T-02 | Tesztesetek kidolgozottsága | A tesztspecifikációban feltüntették a tesztelési szinteket, a teszt típusát és a teszt fajtáját, illetve a tesztesetekhez tartozó részletes adatokat (előfeltételek, teszttervezést befolyásoló tesztadatok, tesztesetek elvárt eredményei, teszttervezők). |
| MT-T-03 | Műszaki követelményekhez tartozó teszttervezési technikák és azok kivitelezése | A dokumentáció tartalmazza a teszttervezés során használt teszttervezési technikák leírását és bemutatását. |
| MT-T-04 | Pozitív, negatív és kivétel ágú tesztesetek | Pozitív kimenetelű tesztek mellett – ahol lehetséges és értelmezhető – negatív és kivétel ágú tesztesetek is tervezve vannak a műszaki követelmény alapján. |
| MT-T-05 | Átvételi tesztek kidolgozottsága | A végfelhasználói tesztek kidolgozottságának értékelése az MT-T-02 követelmény alapján. |
| MT-T-06 | Logikai üzleti modell lefedettsége | A logikai üzleti modell döntési ágainak, iterációinak tesztesetekkel való lefedettségének értékelése (folyamat tesztelése). |
| MT-T-07 | Fizikai modell objektumainak lefedettsége | A fizikai modell objektumainak tesztesetekkel való lefedettségének értékelése (kapcsolódó komponensek tesztjei). |
| MT-T-08 | Szoftvertermék adatok megléte | A dokumentáció tartalmazza a tesztelt szoftvertermék megnevezését és pontos verziószámát. |
| MT-T-09 | Tesztesetek futtatási sorrendje és egymást követőségének értékelése | Ha a tesztestek kapcsolódnak egymáshoz, a dokumentáció tartalmazza a tesztesetek végrehajtási sorrendjét. |
| MT-T-10 | Kilépési feltételek | Az értékelés során egyértelműen meg kell határozni a hibák típusát, illetve hogy ezek milyen arányban fordulhatnak elő a tesztelés során. |
| MT-T-11 | Teszt végrehajtás során keletkező adatok | A tesztfuttatás során keletkező tesztelési adatok dokumentáltságának értékelése (tesztkörnyezet és alkalmazás adatok, teszt időpontja, teszt futtatást végző személy neve, a tesztelés során alkalmazott eszközök). |
| MT-T-12 | Tesztelés eredményének értékelése | A tesztelési jegyzőkönyvekben megjelennek a tesztelési eredmények, hibák esetén a hibák száma, azonosítói és leírásai. A jegyzőkönyvekben egyértelműen megjelenik a tesztelés minősítése. |